Danko, Andrej, predseda NR SR (2016-10-11):
Ďakujem, pán poslanec. Takže požiadam stanovisko o ústavnoprávny výbor v zmysle vašej iniciatívy a dám hlasovať o stiahnutí 26, 27, 53. (Reakcie z pléna.) Dobre? (Reakcie z pléna.) To druhé je rozhodnutie o predložení ústavnoprávne... a to prvé je o tom, o čom dávame hlasovať, to je stiahnutie bodov. Tak? (Reakcie z pléna.) Poprosím, páni poslanci, dávam hlasovať o návrhu pána poslanca Vašečku o stiahnutí návrhu č. 51 (tlač...), rokovací poriadok. Prosím, prezentujme sa a hlasujme. (Hlasovanie.) Prítomných 136 poslancov, za 42, proti 75, zdržalo sa 18, nehlasoval 1. Konštatujem, že sme uvedený návrh neschválili. Návrh č. 2. Procedurálny návrh pána poslanca Borisa Kollára na odsúdenie násilia. Dávam hlasovať o procedurálnom návrhu, o návrhu, o návrhu pána poslanca Kollára na odsúdenie násilia pána poslanca Petra Osuského. Prosím, prezentujme sa a hlasujme. (Hlasovanie.) Prítomných 123 poslancov, za 35, proti 20, zdržalo sa 58, nehlasovali 10. Konštatujem, že sme uvedený návrh neschválili. Pristúpime k 3 procedurálnym návrhom pána poslanca Simona. O prvom dávam hlasovať. Návrh ministerky pôdohospodárstva a rozvoja vidieka, aby predložila Národnej rade Slovenskej republiky správu o realizácii programov cezhraničnej spolupráce, ktorých je riadiacim orgánom ministerstvo pôdohospodárstva a rozvoja vidieka, pre obdobie 2014 – 2020. Prosím, prezentujme sa a hlasujme. (Hlasovanie.) Prítomných 137 poslancov, za 58, proti 42, zdržalo sa 36, nehlasoval 1. Konštatujem, že sme uvedený návrh neschválili. Dávam hlasovať o návrhu pána poslanca Simona, aby ministerka pôdohospodárstva a rozvoja vidieka Slovenskej republiky predložila Národnej rade Slovenskej republiky informáciou o počte výziev a stave kontrahácií pre Program rozvoja vidieka 2014 – 2020 vrátane informácie o počte vyhodnotených a podpísaných zmlúv. Prosím, prezentujme sa a hlasujme. (Hlasovanie.) Prítomných 137 poslancov, za 56, proti 32, zdržalo sa 49. Konštatujem, že sme uvedený návrh neschválili. Dávam hlasovať o návrhu pána poslanca Simona, aby podpredseda vlády Slovenskej republiky pre investície a informatizáciu predložil Národnej rade Slovenskej republiky správu o vyhodnotení čerpania eurofondov za obdobie 2007 – 2013 podľa jednotlivých operačných programov vrátane vyhodnotenia čerpania korekcií, opráv a nezrovnalostí. Prosím, prezentujme sa a hlasujeme. (Hlasovanie.) Prítomných 137 poslancov, za 56, proti 19, zdržalo sa 62. Konštatujem, že sme uvedený návrh neschválili. Pristúpime k hlasovaniu o návrhu, pokiaľ nie je všeobecný súhlas, o návrhu pána poslanca Uhríka o spojení spoločnej rozpravy k návrhu 74, 76. S uvedeným súhlasil aj pán poslanec Kollár. (Reakcie z pléna.) Dobre, prosím vás, prosím, prezentujme sa a hlasujeme o návrhu, ako som ho uviedol. (Hlasovanie.) Prítomných 134 poslancov, za 103, proti 15, zdržalo sa 11, nehlasovali 5. Konštatujem, že sme uvedený návrh spojenia rozpravy 74, 76 spojili. Pristúpime k návrhu pána poslanca Osus..., pána poslanca Ondreja Dostála o spojení návrhov rokovať..., o stiahnutí návrhu bodov 26, 27, 53. Prosím, prezentujme sa a hlasujeme. (Hlasovanie.) Prítomných 138 poslancov, za 53, proti 47, zdržalo sa 36, nehlasovali 2. Konštatujem, že sme uvedený návrh neschválili. Vo veci návrhu pána poslanca o prerokovanie tých dvoch návrhov v ústavnoprávnom výbore by som poprosil o vypočutie, § 146 rokovacieho poriadku hovorí, že na návrh poslanca Národná rada rozhodne bez rozpravy o tom, že predsedajúci rozhodne o pochybnosti o postupe podľa tohto zákona až po predchádzajúcom stanovisku ústavnoprávneho výboru. Vzhľadom na uvedené dávam hlasovať o návrhu pána poslanca. Prosím, prezentujme sa a hlasujme. (Hlasovanie.) Prítomných 136 poslancov, za 129, proti 3, zdržali sa 2, nehlasovali 2. Konštatujem, že sme uvedený návrh schválili. Teraz pristúpime k schvaľovaniu návrhu programu 10. schôdze. Dávam hlasovať o programe schôdze ako celku. Prosím, prezentujme sa a hlasujeme v zmysle uvedených zmien. (Hlasovanie.) Prítomných 137 poslancov, za 120, proti 1, zdržali sa 14, nehlasovali 2. Konštatujem, že sme uvedený program 10. schôdze Národnej rady schválili. Podávam procedurálny návrh, aby sme tento týždeň vo štvrtok 13. októbra nerokovali z dôvodu konania štátneho pohrebu. Prosím vás o vyjadrenie. Je všeobecný súhlas? (Súhlasná reakcia pléna.) Ďakujem. Pani poslankyne, páni poslanci, ešte vás chcem informovať, že v informácii mandátového a imunitného výboru a o návrhu na voľbu poslancov za členov výborov budeme hlasovať ihneď po ich prerokovaní. Dnes budeme hlasovať o 17.00 hod., v ďalších rokovacích dňoch budeme o prerokovaných bodoch programu hlasovať vždy, vždy o o 11. 00 hod. a o 17. hod., pokiaľ Národná rada nerozhodne inak. Tajné hlasovanie o návrhu na voľbu predsedu osobitného kontrolného výboru na kontrolu činnosti Slovenskej informačnej služby sa uskutoční v stredu 12. októbra 2016 po hlasovaní o 17.00 hodine. Panie poslankyne, páni poslanci, pristúpime k prvému bodu programu, ktorým je informácia Mandátového a imunitného výboru Národnej rady Slovenskej republiky o nastúpení náhradníkov na zaniknutý a neuplatňovaný mandát poslanca Národnej rady Slovenskej republiky . Prosím predsedu mandátového a imunitného výboru poslanca Richarda Rašiho, aby Národnej rade uvedenú informáciu podal.